CELEX: 62017CN0052
Language: et
Date: 2017-02-01 00:00:00
Title: Kohtuasi C-52/17: Eelotsusetaotlus, mille on esitanud Bundesverwaltungsgericht (Austria) 1. veebruaril 2017 – VTB Bank (Austria) AG

8.5.2017   
            
            
               ET
            
            
               Euroopa Liidu Teataja
            
            
               C 144/21
            
         Eelotsusetaotlus, mille on esitanud Bundesverwaltungsgericht (Austria) 1. veebruaril 2017 – VTB Bank (Austria) AG
   (Kohtuasi C-52/17)
   (2017/C 144/27)
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebaja: VTB Bank (Austria) AG
   
      Vastustaja: Österreichische Finanzmarktaufsicht
   
      Eelotsuse küsimused
   
   
               1.
            
            
               Kas liidu teisese õiguse normid (eelkõige näiteks Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (1) artikkel 64 ja artikli 65 lõige 1) on kohaldatavad liikmesriigi õigusnormidel põhinevale ametlikule intressiettekirjutusele, mille kohaselt tehakse Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 (2) muutmise kohta artikli 395 lõikes 1 viidatud riskide kontsentreerumise piirmäära ületamise korral krediidiasutusele ettekirjutus maksta 30 päeva vältel intressi 2 % ulatuses riskide kontsentreerumise piirmäärast (arvutatuna aasta kohta)?
            
         
               2.
            
            
               Kas liidu õigusega (eelkõige Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT 2013, L 176, lk 1), (30. novembri 2013. aasta muudetud redaktsioonis, ELT 2013, L 321, lk 6) artikli 395 lõigetega 1 ja 5) on vastuolus sellised liikmesriigi õigusnormid nagu pangandusseaduse (Bankwesengesetz, BGBl. I nr 532/2014) § 97 lõike 1 neljas punkt, kui hoolimata artikli 395 lõikes 5 sätestatud erandi koosseisutingimuste täidetusest nähakse artikli 395 lõike 1 rikkumise korral ette (tasakaalustus)intress?
            
         
               3.
            
            
               Kas Euroopa Keskpanga 16. aprilli 2014. aasta määruse (EL) nr 468/2014 (3) artikli 48 lõiget 3 tuleb tõlgendada nii, et „ametlikult algatatud järelevalvemenetlusega“ on tegemist juba siis, kui ettevõtja esitab järelevalveasutusele teatise, või on „ametlikult algatatud järelevalvemenetlusega“ tegemist juhul, kui järelevalveasutus on varasemal ajal toime pandud sarnaste rikkumistega seoses juba teinud otsuse paralleelses menetluses?
            
         
      (1)  ELT 2013, L 176, lk 338.
   
      (2)  ELT 2013, L 176, lk 1.
   
      (3)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (ELT 2014, L 141, lk 1).